
Nyanjata Sangsam 


1. Sinom 


1. rinêngga atma srinata | Jêng Gusti Pangran Dipati | Nararya Mangkunagara | 
ping catur ingkang mandhiri | kang lagya mardi siwi | winarah rèh mrih rahayu | 
Jêng Pangran Prangwadana | kang arsa têmbe gumanti | mrih widada dumadine 
yogatama || 


2. tumana mring susilarja | arju marta maratani | 


ê2: 146:4 


sawadya wandu-wandawa | aywa na winalang kapti | myang pinrih pinarsudi | 
rumakêting kadang karuh | lan malih mêmiluta | lumêkêt susêtyèng budi | 
dening para atmajendra Surakarta || 


3. kasidaning sih-sinihan | sumrambaha makangsali | tumrap ing praja mandhala 
| jêjêg arjaning kang bumi | menak sarwa dumadi | dera myat para gung kumpul 
| sumungku abipraya | mêmayu hayu lêstari | antarane kèh suka manadukara || 


4. nahên wau winursita | kang putra tinuduh maring | pasanggrahan ing Wanarga 
| bêbêrêg buron wanadri | 


SARIA 


myang mamèt ulam kali | lan para atmajèng prabu | tamtuning ri ubaya | jujug 
myang mangsaning wanci | pangabehan badhe pakumpulanira || 


5. kang minêngka gêgunungan | Jêng Pangeran Angabèi | manggalatmaja iswara 
| wau praptaning ubanggi | Akad Kaliwon kaping | sadasa Dulkijah taun | Be kang 
salira mentar | wana iku amarêngi |[1] tabuh lima jêng pangran wus pêparentah 


6. arakit kang palênggahan | pantyalit ngarsèng pandhapi | bangku bundêr 
munggèng madya | asri kinubêng ing kursi | ngarsa têpyèng pandhapi | 


2A DE TAB kên 


rêspati sinungan babut | ya ta tabuh nêm prapta | para ri kang arsa ngiring | 
kang ngruhuni Jêng Pangran Natakusuma || 


7. tan dangu ing pêpakira | nèng latar samya pêpanggih | Jêng Pangeran 
Pakuningrat | katigane ingkang rayi | Jêng Pangran Arya nênggih | Prabuningrat 
malihipun | Kangjêng Pangeran Arya | Kusumadiningrat tuwin | kang sinêbut 
Walandi wasta Tuwan Jan || 


8. ngêntosi ing wiyosira | tan antara sigra mijil | jêng pangran sampun siaga | 
busana cara Walandi | nulya lênggah ing kursi | para ri tata alungguh | anganti 
praptanira | 

têtamu kang arsa mampir | kunêng prapta wanci tabuh madya sapta || 


9. Pangran Prabu Prangwadana | kering ing raka kêkalih | Jêng Pangran 
Gôndasuputra | myang Gôndatmaja kang rayi | miwah ari kêkalih | Radèn Mas 
Subyakta timur | lan Radèn Mas Suprapta | wontên malih kang umiring | môngka 
pramugari Arya Brajanata || 


10. punika ingkang pêputra | jêng gusti kang kaping kalih | malih prênah ingkang 
paman | jêng gusti kang kaping katri | nênggih ingkang sêsiwi | Suryadarmaja 


jêjuluk | wusnya pinêthuk sigra | ngacaran lênggah ing kursi | mubêng tarap tan 
kari Dyan Wirasmara || 

11. tan dangu sunggata wedang | srutu riwusing lumarih | dungkap wanci tabuh 
sapta | sigra budhalira sami | sampun ngaturan nitih | rata pangkat juru-juru | sri 
tinon lampahira | praptèng Bacêm têdhak aglis | Dyan Tumênggung Jayasarosa 

amapag || 


12. lan Dyan Ariya Sêbrata | wus dangu praptanirèki | angrukti sagung kang 
palwa | badhe kinarya anitih | nabrang mring wetan kali | mangkana samapta 
sampun | sinaoskên ing ngarsa | wong agung samya anitih | miwah rata kang 
amot swandana rata || 


13. ing ranu tan winursita | wus prapta sawetan kali | 


Sn BIG ka 


kuda pangirid pinasang | tan liru prênahirèki | wong agung tarap sami | 
jumênêng têpining lurung | kering ing ratanira | kang arsa dipun titihi | mangsah 
nêngah Jêng Pangran Gêndaatmaja || 


14. kadi Radèn Baliputra | tinut ing ari kêkalih | Subyakta lawan Suprapta | Jaya 
Sarosa pêpatih | Arya Sêbrata wuri | praptèng ngarsa wus atundhuk | pamit arsa 
wangsula | mring nagri ari kêkalih | miwah Jaya Sarosa Arya Sêbrata || 


15. amungkur basukyèng marga | narimèng sih anganthuki | sawusnya 
abêbagean | nulya kur-ungkuran sami | 


sai DENG as 


sigra sarêng anitih | tan winarna lampahipun | kang wangsul maring praja | 
wuwusên kang lumastari | asri tinon wimbuh rêngganirèng marga || 


16. patinggi umbul myang rêngga | anggrêbêg samargi-margi | samya anitih 
turêngga | ing kanan miwah ing kering | ngarsa rolas salangsir | amandhi 
banderanipun | abaju sangklat rêkta | biru calana mantêsi | acêcaping ijo ginayut 
taliwang || 


17. ing marga tan winursita | ing dhusun Walang wus prapti | kèndêl sang 
narpasiwaya | gantyaning kuda pangirid | tan dangu wusnya rakit | sigra wau 
bidhalipun | 


saa 220 TG an 


prapta ing Sukaharja | mangkana wong agung sami | têdhak saking rata 
pinêthukkên marang || 


18. sira Dyan Wiryakusuma | ngaturan laju mring panti | panggubahan madyèng 
awan | rinêngga sri pinalisir | ring wastra mêncawarni | sinamir ron tinatuwuh | 
umyung pradêngga munya | kunêng ta sang narpasiwi | sampun sami lênggah 
ing kursi sadaya || 


19. midêr wantu larihira | miwah wadya kang umiring | wus tan ana kêkurangan | 
sapangkat-pangkatirèki | dangu lêrêpnya nuli | wong agung ing bidhalipun | 
sarêng anitih rata | saya gung dasih kang ngiring | 


sa DADA ss 


wau Radèn Ngabèi Wiryakusuma || 


20. andhèrèkkên sêdyanira | wangsul Panambangan mangkin | ya ta ing Kêpuh 
wus prapta | aganti kuda pangirid | tan dangu bidhal malih | lêstari ing 
lampahipun | wus praptèng Panambangan | kèndêl têpining banawi | nèng 
sabrang lèr samya têdhak saking rata || 


21. sigra anitih giyota | ing sabrang kidul wus prapti | laju minggah 
pasanggrahan | urmat pradêngga munyatri | sarêng dènira manjing | wisma sri 
rêngganing wangun | sampun atata lênggah | myang wadya ingkang umiring | 
wus pinarnah ing sajuru-jurunira || 


22. tan dangu palêrêpira | 

mung angunjuk sawatawis | sigra wau bidhalira | karana mèh praptanèki | 
laladan Wanagiri | kadêrêng asruning kayun | wantu sami taruna | mêmpêng 
kasudiran mingis | amung sangsam tan Iyan dadya ardayèng tyas || 


23. tan winarnèng marga prapta | Wanagiri nuju wanci | marêngi tabuh sawêlas | 
laju anjujug wanadri | ing kono wus miranti | sanjata miwah kudèku | myang 
kawula ing desa | kang badhe kinèn angiring | kalih nambang samapta 
gêgamanira || 


24. nahênta sang siwayendra | tumêdhak saking ratèki | anèng pratêloning 
marga | 

kang mangidul anjog maring | ing pasanggrahan adi | kirang sapal têbihipun | 
dene kang maring wana | mangetan ujuring margi | sami sapal têbihe 
ngungkurkên arga || 


2. Pangkur 


1. kunêng ta sang narpaputra | ingaturan samya nitih turanggi | sigra sarêng 
lampahipun | saha bala kumêrap | gunging kuda winatara pitung atus | kumrutug 
saengga jawah | sri tinon samargi-margi || 


2. yèn ginagas duk samana | kadya Sultan Jayusman Malebari | tinuduh mring 
ramanipun | miwah pra arinira | lumurug prang gêcak nagri Ngambar Kustup | 


se Î Bei 


Prabu Sêmakun kang mêngka | manggala pangirid baris || 


3. punika iribe uga | Arya Brajanata kang mugarèni | tinut sagunging pra sunu | 
sarèh bawaning wana | amêmatah prayoganing laku-laku | mamrih ing 
pikantukira | kunêng praptèng prênahnèki || 


4. samya têdhak saking kuda | wus binagi kang para rajasiwi | sajuru-juruning 
panggung | wusnya ngaturan lênggah | saha dasih kang nêmpa sanjatanipun | 
sampurna pangrakitira | sinasmitan ngati-ati || 


5. nêngna kang sampun prayitna | kawuwusa wadya kang samya giring | 
mangsah kumrutug anggrêgut | tan pae lan magut prang | 

sangkêp sagung gêgaman tan ana kantun | sarwi suraknya wurahan | kadya 
rubuh ingkang wukir || 


6. miwah bêndhenya angangkang | myang thothongan[2] narunthung barêbêgi | 
wor bèri bêgor abarung | wuwusên kang atadhah | pratmajendra amusthi 
sanjatanipun | wau ta pêpanggungira | Jêng Pangeran Angabèi || 


7. mênjangan nênêm kang prapta | narpatmaja awas dènnya ningali | 
tiniyungkên kuntanipun | mênjangan sru malêsat | kanêm pisan angorèk ngiwa 
anêmpuh | panggungira Jêng Pangeran | Kusumadiningrat aglis || 


8. angayat kunta baswara | wus tiniban kêna sukune kering | kang têngên tiba 
gumêbrug | 


sa 15 Ban 


tangi asru malumpat | mingêr nulak anggêndring palayunipun | ngarsane 
pêpanggungira | Jêng Pangeran Angabèi || 


9. nanging têbih antaranya | satus sèkêt tindak wataranèki | sigra ingayatan 
gupuh | wontên dasih turira | adhuh gusti maksih dahat têbihipun | angling sang 
siwayatmaja | sok uga sun anibani || 


10. sigra tiniban sanjata | sangsaya sru palayunya lir thathit | mangalèr gya 
kinarutug | sanjata barondongan | taksih gancang mênjangan palajêngipun | 
saksana tinut ing kathah | patinira dèn gêbugi || 


11. kunêng ta pêpanggungira | narpaputra Jêng Pangran Angabèi | 

lagyeca imbalan wuwus | lan dasih nulya ana | sangsam èstri sing kilèn malayu 
nêmpuh | dupi parêk panggungira | kandhêg palayunirèki || 


12. prayitnèng sang tanayendra | ngayat kunta kang kinarya ing nguni | 
marwasa baranggah agung | mangkana wus tiniban | kêna tênggokira trus ing 
têpakipun | gumêbrug tibèng bantala | tangi sru lumayu ngênthir || 


13. narajang panggunganira | narpaputra Jêng Pangran Arya aglis | 
Kusumadiningrat sampun | nibani kang sanjata | pan kaplorod kabêsèr pok 
buntutipun | tan kandhêg palajêngira | wantuning wus nandhang kanin || 


14. tan têbih antaranira | 

nulya rêbah sangsam wus angêmasi | pinundhut ginotong sampun | prapta 
soring panggungan | samya têdhak mariksa ing tatunipun | gya parentah kinèn 
murak | kunêng ta wong agung sami || 


15. bubaran mring pasanggrahan | madyèng wana rinêngga tarub asri | ing kono 
dhaharan sampun | tabuh ro wancinira | bidhal malih anggiring mring wana 
Kêthu | nibani ping kalih kêna | ngularan datan kapanggih || 


16. tabuh madya lima bubar | kondur maring pakuwon Wanagiri | pinêthuk ing 
urmatipun | umyung punang mardôngga | asri tinon rêrêngganing lurung-lurung | 
tinatirah suji rancang | kasmaran ingkang ningali || 


sspe Tê 2a 


3. Asmaradana 


1. pring wulung ingkang kinardi | pinajupat têngahira | pinalang adêg-adêge | 
kinêmbang rineka cakra | têpung ing kering kanan | nginggil sinungan 
palêngkung | sri sinamir janur pita || 


2. cêcagaking pancak suji | rinênggèng ron sêsêkaran | langkung wèh sêngsêm 
wuryane | miwah marik pinanjêran | rontèk lawan bandera | rolas kaki 
longkangipun | banjêng praptèng pasanggrahan || 


3. kunêng ta wong agung prapti | pasanggrahan samya têdhak | wus manjing jro 
pandhapane | ing kursi lênggah atarap | sêsaosan wus aglar | 

madyèng pahêman kinêpung | wau ta kang pasanggrahan || 


4. mangalèr ajêngirèki | rineka rakiting jawa | dhapur sêsinom dalême | sinungan 
kamar sakawan | kinajog jarambahnya | têpung kanan keringipun | jawi 
brungjung sakanira || 


5. pinlêstèr rata agasik | tinembok pagêring wisma | ingusar anyar tabête | 
ngarsa sinung paringgitan | kêkalih kamarira | wetan kilèn prênahipun | pinantês 
sri busananya || 


6. gambar miwah kaca murni | kawacan myang pagulingan | kunêng pandhapa 
dhapure | joglo gêng balunganira | 


sar 2:50]ê4::: 


wantu parêking wrêksa | kapat sakagurunipun | rêspati sinung bêbuntal || 


7. agêng sapêluk tur gilig | anggubêd rineka sapa[3] | sakawan têpung sirahe | 
nèng têngah krun gantilannya | istha kadyarsa mêngsa | kang sarpa maring 
damar krun | mangkana salokanira || 


8. têpye sunduk pinalisir | ing wastra bang biru seta | kinaywapu pêpêloke | 
taritis sinung taratag | tinatuwuh kang saka | ing pisang matêng witipun | raryalit 
kacaryan mulat || 


9. kalênengannya ngrêrangin | anèng kajogan pandhapa | ringgit wor rêbab 
swarane | 

yayah ngalapêna jiwa | kunêng kang samya lênggah | tan dangu bubaran 
sampun | kasayahan saking wana || 


10. wus pinarnahakên sami | pakuwone sowang-sowang | narpaputra katigane | 
ing dalêm pakuwonira | kamar kilèn ing têngah | Jêng Pangran Ngabèi iku | 
ingkang rayi kilènira || 


11. kamar ingkang nomêr kalih | Jêng Pangran Natakusuma | dene ta kang rayi 
malèh | Jêng Pangeran Pakuningrat | ing kamar paringgitan | kang wetan 
pakuwonipun | Jêng Pangeran Prabuningrat || 


12. sisihing raka amrêgil | paringgitan kilèn kamar | 

nênggih malih pakuwone | Jêng Pangran Arya Kusuma- | diningrat kilèn prênah | 
gêdhong longkang nataripun | lan dalêm gung pasanggrahan || 


13. kaputrèn pantêsirèki | upama wong agung praja | dene tan ana korine | 
Pangran Prabu Prangwadana | nèng dalêm kamar wetan | Pangran 
Gôndasuputrèku | nèng jawi pakuwonira || 


14. Arya Brajanata malih | Tuwan Jan Dyan Wirasmara | sami jawi pakuwone | 
kunêng wus sami alukar | busana ngenggar-enggar | tabuh sapta malih ngrasuk | 
busana saparêngira || 


15. sarêng mijil mring pandhapi | 


sen Da IOT 


tan ewah ing rakitira | kadya duk wau praptane | munya salendro pelognya | 
sadasa ringgitira | kinèn sarêng bêksanipun | abarung suka kang mulat || 


16. wong agung eca miyarsi | sarwi ngunjuk sasukanya | kunêng wus dungkap 
wancine | tabuh kalih wêlas dhahar | nutug dènnya bujana | dangu nulya bubar 
sampun | makuwon lajêng anendra || 


17. ing dalu datan winarni | rêroncèning pagulingan | kawarnaa ing enjinge | 
Sênèn tanggal ping sawêlas | tabuh sapta siyaga | angrasuk busana sampun | 
malih arsa ambêbêdhag || 

18. samêkta wus samya mijil | sigra sarêng budhalira | lan sagung wadyabalane | 
samya anitih turôngga | sangkêp sagêgamannya | kamot ing turangganipun | 
enggaling carita prapta || 


19. tan pae lawan duk wingi | barang solahbawanira | malah kang sangsam 
wêdale | akathah datan petungan | nanging ta bokmanawa | dinanya kang tanpa 
kantuk | nuju sêpi petangira || 


20. yèn titisirèng pambêdhil | tan owah lan saban-saban | apan iya pratandhane | 
singa kang tiniban kêna | rinuruh tan kapanggya | marma kukuh dinanipun | 

kunêng tabuh kalih wêlas || 


21. kondur saking ing wanadri | praptèng pasanggrahan dhahar | sigra tan dangu 
bubare | kasaput drês jawahira | wus ngaso masanggrahan | tan winarna 
roncènipun | tabuh catur sontênira || 


22. angrasuk busana sami | sadaya sampun samêkta | arsa tindak maring lèpèn | 
mariksa wong ngambil mina | samadya pal têbihnya | mangetan prênahira wus | 
budhal saha wadyakuswa || 


23. praptèng asistenan mampir | manjing jroning palataran | mangilèn loji ajênge 
| rakite wêwangun anyar | galdri ngubêngi wisma | 


san DELTO cas 


yèn jawi ran jagasatru | sinung hèk wilis cètira || 


24. kunêng asistèn wus mijil | tundhuk sami têtabean | lênggah tan dangu 
budhale | miyos kori bêbutulan | wingking loji prênahnya | mangetan tan dangu 
rawuh | ing têpinirèng narmada || 


25. kang palwa sampun cumawis | miwah ta sakwèhning saya | wus samya 
samapta kabèh | jala jaring myang karakat | sambêr myang sèsèrira | pêcak 
sandhat anco susuk | silulup gogo lan tangan || 


26. mangkana wong agung sami | jumênêng pinggiring toya | palwa wus 
sinaosake | sirah naga ngarsa wuntat | 


sani AT 


asri sinung bandera | gya nitih sadayanipun | kêkanthèn inggahing palwa || 


4. Kinanthi 


1. dhinawuhan adan sampun | tumandang sagung piranti | gumuruh sarêng 
asurak | kang amèt myang kang ningali | suka myat lumbaning mina | gung- 
agung sabayi-bayi || 


2. klalèn jambal miwah palung | wagal pacar parmas tagih | rêng-arêng papar 
saklasa | kutuk rong pêluk gêngnèki | pusuh lêmpuk sênggaringan | urang 
watang miwah bêthik || 


3. kada granggang jakaripu | badhèr talumpah saupih | atusan mina kang kêna | 


pa ri 


kunêng tabuh nêm ka[4] wanci | kondur maring asistenan | ingacaran lênggah 
sami || 


4. sinambrama ing pangunjuk | tan adangu nulya pamit | enjing bidhal maring 
praja | asistèn sung arjèng margi | sawusira têtabean | gya budhal sawadyanèki 


5. praptèng pasanggrahan agung | lajêng lênggah ing pandhapi | anutug 
kasukanira | dene mung kari saratri | gêndhing miwah langênswara | Kinanthi 
dèn wolak-walik || 


6. jam kalih wlas dhahar sampun | bibaran samya aguling | ing dalu datan 
kawarna | ya ta kawuwusa enjing | ri Anggara Paing tanggal | 


sia NT was 


kalih wlas siyaga sami || 


7. ingundhangan arsa kondur | samêkta sagung piranti | wus pinatah kang 
lumampah | miwah kang badhe umiring | nèng palwa myang nèng momotan | 
sampat pamintanirèki || 


8. nihan sawusira ngrasuk | busana wong agung sami | budhal saking 
pasanggrahan | gumrah sagung kang umiring | sira Dyan Jayasarênta | ondêr 
rêgèn Wanagiri || 


9. anguntapkên urmatipun | sêdya wangsul ing banawi | ya ta wus praptèng 
narmada | palwanira wus cumawis | naga sridhahulu sirah | binusanan lir duk 
wingi || 


10. sutendra ngaturan sampun | 


ska DN TAn 


sigra dènira anitih | dene sagung para wadya | kang palwa sampun binagi | wus 
kamot sadayanira | gya mancal andhandhang malih || 


5. Dhandhanggula 


1. silir-silir wong agung amilir | asri bayak lampahing baita | lir pêksi cakarwa 
langèn | dulur-dulur aluntur | kang gamêlan munya ngrêrangin | ringgit wor 
swaranira | rinêngwa anganyut | tan têbih palwa swandana | sang siwaya 
kasukan samargi-margi | mangkana lamun kandhas || 


2. kalih atus janma kang jagani | ngurung-urung nut lampahing palwa | tan kari 
ing saparane | 


sa ban 


lamun kandhas anggêbyur | nyurung ana ingkang anarik | kambanging palwa 
minggah | lumampah andulur | yèn têlas margèng dharatan | samya minggah ing 
dhusun amêgat ngarsi | sadangune mangkana || 


3. sangsayagung ing samargi-margi | bawah kang kambah saurutira | bangawan 
ingagnyan kabèh | mêthuk têpining ranu | marma kêrig têkwan raryalit | kang 
ngumur limang warsa | kambah anggarubyug | samana panggagasira | kang 
angripta ya Allah Kang Murbèng Bumi | luwih pamintanira || 


4. kang sinung nikmatirèng kadadin | lawan titah kang sinung sangsara | dene 
tan ana iribe | 


o NG ran 


kang luhur samya sinung | mêngku ring rèh kawiryan adi | nir prih rêrêngganing 
tyas | prapta ing sakayun | kang cilik nandhang sangsara | alpa boga busana 
langkung panas prih | yayah ing angganira || 


5. yèku pan maksih nandhang kuwatir | bok ginitik marang lurahira | mila 


sêngkut pratingkahe | karingêtnya kadyadus | kèndêl minggah akêmpis-kêmpis | 


dhuh babo kang misesa | buwana sawêgung | mugi paringa aksama | maring 
dasih tuwan ingkang kawlasasih | kunêng ing lampahira || 


6. sang sutendra wau lumastari | samarga-marga tansah kasukan | gumuruh 
wadya swarane | 


sa2 SIZ en 


yèn tinon esthanipun | kadyatmajèng Janggalamanik | Sang Ino kasatriyan | duk 


budhalirèku | saking ing candhi Pulo Bang | sakadeyan arsa gêpuk nagri Bali | 
nitih pun jaladara || 


7. sêngsêm mulat wuryaning pagajih | myang pasêtrèn kèh tanêmanira | 
têpyèng ranu saurute | kênthang katela jagung | kacang kara miwah kêcipir | 
kacang cina sêmêngka | kêrai lan timun | jarak jali juwawutnya | mangsanira 
lagya nêdhêng angundhuhi | marma wèh arsèng driya || 


8. tambah malih sri langên ing pinggir | sêsaosan sagu desa-desa | kang 
kamargan saurute | 

sung mêngka bêktinipun | sêsaosan sakadarnèki | winehan ub-auban | wisma 
esthanipun | ing jro mèsi tumpêng panggang | myang sêmêngka kang palwa 
gantya nampani | samarga pan mangkana || 


9. miwah kang dadya sukaning galih | kèh kukila têpining udaya | sinanjatan 
saurute | dêrkuku lan bêrkutut | blêkok jalak miwah gêlathik | trinil grija 
kuthilang | tèngkèk thênguk-thênguk | kang kêna binujung palwa | anginggiri 
kalamun tumibèng warih | pambêlah gêbyur sigra || 


10. dupi praptèng manara ningali | lutung kathah nèng sengon kang wrêksa | 
pating caruwit swarane | 


a2179: 


parentah palwanipun | kinèndêlkên palwa wus minggir | sigra kang pratmajendra 
| tumêdhak sadarum | samya ngasta kang sanjata | Jêng Pangeran Natakusuma 
nibani | punang lutung aniba || 


11. duk kumleyang linokakên mati | praptèng ngandhap gya tangi jumranthal | 
kang mulat suka guyune | wor ngungun sarwi jêtung | nora nyana dene ngapusi | 
tibane duk kumleyang | tingkahe lir lampus | tan wruh tibaning bantala | 
jaranthalan tumrancag maring wit malih | sabên-sabên mangkana || 


12. nulya ingkang rayi ganti-ganti | nyanjata nanging tan ana kêna | pan amung 
dadya sukane | 


--- 2 : 180 --- 


pra wadya kang andulu | ya ta Kangjêng Pangran Ngabèi | rênguning tyas 
sinamar | de para rinipun | anggung dènnya sinurakan | sigra nyandhak sanjata 
tiniban kêni | lutung tibèng bantala || 


13. trus lambungira pêjah gumuling | wus pinundhut kamot ing baita | undhang 
budhal pamilire | wau sang narpasunu | datan kandhêg dènnya lumaris | sarwi 
adhêdhaharan | nèng palwa anutug | miwah sagung kulawarga | sinambrama tan 
ana kurang ambukti | tiniti pinariksa || 


14. suka sagung wadya amênuhi | sarwa boga kunêng lampahira | wus prapta 
ing Kêdhung Banthèng | 


saa Da NG 


kèndêl samya angirup | rumpon tabuh kalih kang wanci | mina mung sawatara | 
gya bubaran sampun | milir lêstari lampahnya | praptèng Panambangan wanci 
tabuh katri | laju ing lampahira || 


15. praptèng Lêngking gisik wetan kali | wontên balêkok pinggiring toya | tiga 
ajajar encoke | ya ta sang narpasunu | awas mulat ngandikèng siwi | lah 
Kusumadiningrat | pilihên pêksiku | iya padha sinanjata | bêbarêngan kang putra 
tur sêmbah milih | kang mencok lèr priyêngga || 


16. kang kidul ingaturkên ramèki | mèsêm anganthuki sigra ngayat | sanjata 
sarêng kalihe | 


nA Dr NG 


ingaban munya sampun | blêkok ingkang kidul kapilis | suka sagung tumingal | 
wimbuh langênipun | nulya pinèt ing baita | sampun katu[5] kang pêksi tinampan 
aglis | milir malih kang palwa || 


17. wau praptèng Karadenan wanci | tabuh madya nêm kèndêl saksana | angirup 
malih rumpone | tan patya kèh tukipun | laju budhal palwa umilir | prapta ing 
pasanggrahan | poncol malih ngirup | mina antuk sawatara | bidhal malih laju 
milir lumastari | eca lampahing palwa || 


18. tan rêkasa nut ilining warih | ya ta ingkang wanci tabuh madya | astha 
praptèng Kêdhung Gudèl | 

wong agung minggah sampun | pinêthuk ing Radèn Ngabèi | Wiryakusumèng 
natar | ingaturan laju | mring pakuwon tarub lênggah | saha wadya wus 
pinrênahakên sami | tinata pangkatira || 


19. asêsugun midêr punang larih | wantu-wantu panêmbramanira | sawusnya 
dangu lênggahe | ngaturan dhahar sampun | miwah wadya sarêng ambukti | 
mung pae ênggènira | dhêdhaharan nutug | mangkana wong kang nêningal | tan 
petungan kêthèn ayutan prasami | busana sarwa endah || 


20. jêjêl tundhung-tumundhung apipit | rêbut ênggèn ajêngkang-jinêngkang | 
mamrih katon pandulune | 

tiba pating gadêbug | tangi wênèh lajêng ambithi | dadya akêkêrêngan | pulisi 
abikut | pamisahe bokmanawa | ana ingkang anganggo gêgaman sami | dadya 
tan kobêr mulat || 


21. mawor barung kang pradôngga muni | abusêkan swaraning kang jalma | 
pating talorong obore | riwut rêngyèng pandulu | kadi lampor wurahan atri | 
kunêng luwar bojana | sigra budhalipun | wus dadya gusthining lampah | 
kondurira saking Kêdhung Gudèl nitih | baita sowang-sowang || 


22. wus tan ana langênirèng margi | amung sare ngasokên[6] sarira | wit dahat 
arip sayahe | 


Paa: 


mangkana rinukti wus | pasarean palwa pribadi | nulya sarêng budhalnya | ya ta 
wus kapungkur | Kêdhung Gudèl tan winarna | kang anendra sakeca nèng palwa 
milir | tan wrin wijiling arka || 


6. Mijil 


1. kunêng gantya lingira ing nguni | wuwusên sang katong | linggar saking praja 
sabalane | Langênarja wus nyare saratri | wau jêng sang aji | ing dalu awungu || 


2. miyos ing natar nuduh ing dasih | pêpilihan kang wong | manawa prapta ing 
sawancine | ingkang putra Jêng Pangran Ngabèi | tinimbalan aglis | 

pandhapa anjujug || 


3. kawuwusa kang andon aguling | ing Langênarja jog | madya lima ing ngriku 
wayahe | narpaputra minggah wus apanggih | lan duta narpati | dhinawuhkên 
sampun || 


4. timbalane kang rama sang aji | sandika gya bodhol | praptèng natar anuju 
waktune | talingsingan tan panggih sang aji | turing kang pra êncik | ramanta 
sang prabu || 


5. sare malih kadangon anganti | wau ta sang anom | midêr anèng jro 
panatarane | byar raina utusan nimbali | kang raka nèng jawi | pangran arya 
prabu || 


6. dhinawuhkên sandika turnèki | 


saa D NGT as 


sigra parêng bodhol | minggah maring jro pasanggrahane | ingacaran minggah 
ing pandhapi | ngantosi narpati | ing sawungunipun || 


7. tan adangu wungune sang aji | tinimbalan gupoh | Jêng Pangeran Bèi kêkalihe 
| Pangran Prabu Prangwadana aglis | umanjing jro puri | panggih jêng sang prabu 


8. sinabdan raharjanirèng margi | tur nuhun magupoh | myang dinangu ing paran 
tingkahe | matur purwa wasana tan gêmpil | gya tinundhung mijil | sandika wus 
mêtu || 


9. praptèng jawi pinaringan sami | sunggata sang katong | num-inuman pêpak 
sawarnine | 


--- 2 : 188 --- 


miwah dhadharan sampun pinaring | roti martegèki | sardhèn miwah kèju || 


10. myang sêmêngka kinarya lih-olih | ing rata wus kamot | kunêng wus kalilan 
mantuk kabèh | nêmbah mijil praptèng jawi kori | anitih rata glis | saha 
wadyanipun || 


11. tan cinatur lampahirèng margi | Pangabean rawoh | tumurun saking ing rata 
age | tabuh astha enjing ingkang wanci | wus samya umanjing | ngacaran 
alungguh || 


12. nèng pantyalit sangarsèng pandhapi | wus samya alunggoh | datan owah duk 
mangkat rakite | num-inuman tan dangu wus mijil | ingacaran sami | 


o 


gya sarêng angunjuk || 


13. nulya pamit mantuk mring wismèki | linilan gya bodhol | praptèng jawi gya 
nitih ratane | kunêng wau Jêng Pangran Ngabèi | dangu sawingkinging | paranta 
rahayu || 


14. matur wit têdhak praptèng samangkin | tan ana pakewoh | siyang dalu 
tansah rumêksane | pra santana kang kantun nèng wuri | anggung pamujining | 
kang maring rahayu || 


§ Taun Jawi 1808, taun Walandi 1879, wulan Nopèmbêr. [Sengkalan: salira 
mentar wana iku amarêngi (Ahad Kliwon, 10 Dulkijah 1808 A.J.), sic. seharusnya: 
Sêlasa Kliwon, 10 Dulkijah 1808 A.J., Selasa, 25 November 1879 A.D.]. (kembali) 

